b'\n_START_ARTICLE_\nMartha Scott\n_START_SECTION_\nBiografia\n_START_PARAGRAPH_\nVa n\xc3\xa9ixer a Jamesport (Misouri). Es va interessar per l\'actuaci\xc3\xb3 a l\'escola secund\xc3\xa0ria, on va obtenir un grau universitari el 1934, abans d\'aconseguir el seu desig d\'actuar. Va treballar amb el Globe Theatre troupe en una obra curta de Shakespeare en el Century of Progress World\'s Fair de Chicago, Illinois entre 1933 i 1934._NEWLINE_Scott accidentalment va viatjar a la ciutat de Nova York, on va realitzar un c\xc3\xa0sting per al paper d\'Emily Webb a la producci\xc3\xb3 de Broadway El nostre poble del guanyador del Premi Pulitzer, Thornton Wilder. Va debutar el 1938 amb aquesta producci\xc3\xb3 obtenint una nominaci\xc3\xb3 a l\'oscar a la millor actriu per la seva interpretaci\xc3\xb3. Scott va ser coprotagonista amb William Holden, que va fer el paper de George Gibbs._NEWLINE_Martha mai no va aconseguir obtenir novament un \xc3\xa8xit d\'aquesta magnitud, encara que va apar\xc3\xa8ixer en pel\xc2\xb7l\xc3\xadcules com The Howards of Virginia, The Desperate Hours, Els Deu Manaments, Ben Hur, Airport 1975 i The Turning Point. Scott va treballar en tres ocasions amb l\'actor Charlton Heston, a Els Deu Manaments (1956) i Ben Hur (1959), en ambd\xc3\xb3s va interpretar el paper de la mare d\'Heston i Airport 1975 on va interpretar el paper de la germana Beatrice, sent Heston el capit\xc3\xa0 de l\'aeronau, Alan Murdock._NEWLINE_El 1968 Marta Scott, Henry Fonda i Robert Ryan van formar una companyia de producci\xc3\xb3 teatral anomenada "The Plumstead Playhouse". Posteriorment forma la Plumstead Theatre Company i es traslladen a Los Angeles, Calif\xc3\xb2rnia. Aquesta companyia va produir importants pel\xc2\xb7l\xc3\xadcules com First Monday in October, amb Walter Matthau i Jane Alexander entre d\'altres, sent Scott la  coproductora._NEWLINE_La seva \xc3\xbaltima producci\xc3\xb3, Twelve Angry Men va ser representada per Henry Fonda en el Teatre de Hollywood, Calif\xc3\xb2rnia._NEWLINE_En el m\xc3\xb3n de la televisi\xc3\xb3 Martha tamb\xc3\xa9 va destacar en s\xc3\xa8ries regulars com Modern Romances (1954-1958) com a amfitriona i narradora. Potser el seu personatge m\xc3\xa9s conegut va ser en "The Bob Newhart Show" (1972-1977) com Martha Hartley. En els anys 1970, Scott actua a Bob Newhart\'s mother, el xou de la CBS per a la televisi\xc3\xb3. Tamb\xc3\xa9 va interpretar la mare de Linda Gray en la s\xc3\xa8rie Dallas._NEWLINE_Martha Scott va tenir una extraordin\xc3\xa0ria carrera, creant memorables rols, sent recordada com una actriu de gran talent, tanmateix en els nostres dies, el seu treball \xc3\xa9s poc dif\xc3\xb3s a causa que mai no va ser considerada pels grans estudis com una actriu destacada.\n_START_SECTION_\nVida personal\n_START_PARAGRAPH_\nEn la seva vida personal, el seu primer matrimoni va ser el 1940 amb el productor de cinema i r\xc3\xa0dio, Carlton Alsop, amb qui va tenir un fill el nom del qual va ser Carlton Scott Alsop. El segon matrimoni va ser amb el m\xc3\xbasic, compositor i professor universitari Mel Powell el 1946 i  aquest enlla\xc3\xa7 va durar 52 anys, fins a la mort de Powell el 1998. Van tenir dues filles, Mary i Kathleen Powell._NEWLINE_Martha Scott va morir de causa natural, el 28 de maig de 2003 a Van Nuys, Calif\xc3\xb2rnia, a l\'edat de 90 anys, sent enterrada juntament amb el seu esp\xc3\xb2s Mel Powell. T\xc3\xa9 una estrella en el Passeig de la Fama de Hollywood, al costat del Fonda Theatre .'